Krisestaben fulgte gisseldramaet direkte
Utenriksminister Espen Barth Eide avslører nå hvordan krisestaben i UD har holdt seg løpende orientert om gisseldramaet som har utspilt seg i den algeriske ørkenen. Utenriksministeren bekrefter nå at norsk etterretningstjeneste, i tett samarbeid med utenlandske tjenester, har kunnet følge den dramatiske utviklingen etter at en terrorgruppe med tilknytning til al Qaidatok kontroll over anleggetonsdag morgen.Utenriksministeren ønsker ikke å gå i detalj om hvordan de norske etterretningsagentene har operert i forbindelse med operasjonen i Algerie, men bekrefter at informasjonen myndighetene har hatt om den løpende utviklingen i In Amenas bygger på både egen etterretningsinformasjon og opplysninger fra samarbeidende tjenester. - Jeg kan naturlig nok ikke gå inn på hva slags kilder vi har, men etterretningstjenesten har kompetanse på både innhenting og analyse av informasjon, sier Barth Eide. Flere myndighetskilder sier til VG at kontakten mellom Norge og Algerie var svært formell og lite konkret de første par dagene, men har bedret seg betydelig gjennom slutten av terroraksjonen.Mens algerierne trodde at gisseltakerne var på flukt med flere kjøretøyer torsdag formiddag, insisterte de norske hemmelige tjenestene at de tvert imot var ment å samle gislene i raffineridelen av området, nesten fire kilometer unna. Norge kunne også hjelpe Algerie med å identifisere at kommandøren for hele gisselaksjonen var drept etter at algerierne hadde skutt og ødelagt flere av bilene under flukten. BAKGRUNN:Antatt gisselsjef jages med dødelige droner De norske analytikerne tror at noe gikk galt for terroristene i den første fasen, og at gisseltagernes plan var å samle flest mulig utlendinger på ett sted, og så ta dem ut av raffineriet og til et sted hvor de senere kunne spres.Barth Eide gir nå et svært detaljert bilde av hva som skjedde da algeriske styrker gikk til angrep på gisseltakerne torsdag: Gisseltakerne var da delt i to grupper. En gruppe, ledet av den antatte hovedmannen under aksjonen befant seg sammen med en gruppe gisler på boligkomplekset rundt tre kilometer fra gassanlegget. De øvrige terroristene, blant annet gruppens nestleder, befant seg inne på anlegget med resten av gislene. Ifølge Eide var det i denne perioden kontakt mellom algeriske myndigheter og gisseltakerne, som forsøkte å samle de to gruppene inne på anlegget. Da dette ble blankt avslått av det algeriske militæret, som på dette tidspunktet hadde omringet anlegget, forsøkte gisseltakerne i boligkomplekset likevel å forflytte seg mot anlegget i flere kjøretøyer.Han bekrefter at norske myndigheter kjenner til at minst en bil ble truffet i det algeriske angrepet.Ifølge informasjonen som den norske etterretningstjenesten har innhentet var det på dette tidspunktet en mindre gruppe terrorister igjen inne i anlegget. De forskanser seg i et kontrollrom sammen med de gjenværende gislene. Der holder de stand inntil de algeriske styrkene gikk til et siste angrep lørdag. - Vi har sikker informasjon om at gisseltakerne da har forsøkt å tenne på anlegget. De lyktes imidlertid kun i å starte en mindre brann. Vi antar at det som da skjer er at de i frustrasjon begynner å henrette resten av gislene, sier Eide. Utenriksministeren understreker at Norge gjentatte ganger tok kontakt med myndighetene i Algerie for å oppfordre til å vise tilbakeholdenhet av hensyn til gislenes sikkerhet. - Disse oppfordringene kom også utfra hvordan vi så at situasjonen utviklet seg underveis, sier Eide. Flere kilder legger til grunn at motet må ha sviktet hos flere av gisseltakerne underveis. Det var en slik gruppe «avhoppere» som ble arrestert inne på anlegget søndag.Flere terroreksperter har de siste dagene kritisert den algeriske militæraksjonen, og karakterisert den som forhastet. Samtidig har de oppfordret norske myndigheter til å kreve en gransking av hendelsesforløpet. Nå kaster utenriksministeren nytt lys over årsaken til at UDs talsmenn hele tiden har vært svært dempede i sine uttalelser om den algeriske militæraksjonen. - Jeg har hele tiden lagt vekt på at det er lettere å være ekspert på avstand enn å være beslutningstaker på stedet. Jeg kan nå bekrefte at våre vurderinger av algeriske myndigheters håndtering underveis i aksjonen bygger på helt konkret informasjon om situasjonen på bakken, sier Eide til VG.
Gjennom aktivt etterretningsarbeid har krisestaben i Utenriksdepartementet kunnet følge gisseldramaet i Algerie fra minutt til minutt.